EL CASTELL ACULL LA PRESENTACIÓ DE LA PRIMERA EDICIÓ DE LA CARRERA 5K DE LES DONES ALAQUÀS-ALDAIA
17/02/2022

# EL CASTELL ACULL LA PRESENTACIÓ DE LA PRIMERA EDICIÓ DE LA CARRERA 5K DE LES DONES ALAQUÀS-ALDAIA

*   17/02/2022
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=20352

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20352%2F0&title=Ajuntament%20d%27Alaqu%C3%A0s.%20Premsa.EL%20CASTELL%20ACULL%20LA%20PRESENTACI%C3%93%20DE%20LA%20PRIMERA%20EDICI%C3%93%20DE%20LA%20CARRERA%205K%20DE%20LES%20DONES%20ALAQU%C3%80S-ALDAIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20352/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20352/17022022whatsapp_image_2022-02-17_at_14_04_40_1__Form_4.jpg)](https://www.alaquas.org/ficheros/documentos/2022/2/20352/17022022whatsapp_image_2022-02-17_at_14_04_40_1__Form_10.jpg "<a href='https://www.alaquas.org/ficheros/documentos/2022/2/20352/17022022whatsapp_image_2022-02-17_at_14_04_40_1__Form_10.jpg' target=_blank><i class='fa fa-external-link' aria-hidden='true'></i>.EL CASTELL ACULL LA PRESENTACIÓ DE LA PRIMERA EDICIÓ DE LA CARRERA 5K DE LES DONES ALAQUÀS-ALDAIA</a>")

La prova, organitzada de manera conjunta pels Ajuntaments d'Alaquàs i Aldaia, tindrà lloc el divendres 1 d'abril de 2022 i les inscripcions es poden realitzar de manera telemàtica a través de la pàgina web www.cronorunner.com

El Castell d’Alaquàs ha acollit hui dijous 17 de febrer la presentació de la primera edició de la carrera 5K de les Dones Alaquàs-Aldaia. Han estat presents en la cita l’Alcalde d’Alaquàs, Toni Saura, l’Alcalde d’Aldaia, Guillermo Luján, el Regidor d’Esports d’Alaquàs, Fran Evangelista, el Regidor d’Esports d’Aldaia, José Francisco Martínez Luna, la Diputada Provincial d’Educació i Inclusió Social i Regidora de Serveis Socials a l’Ajuntament d’Aldaia, Empar Folgado i la Regidora d’Igualtat d’Alaquàs, Elena Álamo, a més d’altres regidores i regidors dels consistoris organitzadors.

Els encarregats de presentar la carrera han sigut els alcaldes. L’Alcalde d’Alaquàs, Toni Saura, ha destacat en la seua intervenció la “importància d’aquesta carrera que té per objectiu visibilitzar les dones a la societat d’un manera transversal i també a l’esport”. A més, ha destacat la col·laboració mostrada entre ambdues administracions “perquè pensem que enfortirà el sentiment de germanor entre els dos pobles i el seu veïnat i serà valorat de manera molt positiva”.

L’Alcalde d’Aldaia, Guillermo Luján, ha insistit en què aquesta cursa per la igualtat és una “crida a totes les dones d’Alaquàs i Aldaia”. Per a Luján “implica importants factors com la unitat entre dos pobles que comparteixen problemàtiques i dificultats i que ara sumen i col·laboren una vegada més”. El primer edil ha destacat a més que aquesta carrera serà important perquè “en la foscor de la nit hi haurà una cursa de dones que donarà llum”.

La carrera tindrà lloc el divendres 1 d’abril a les 20 hores per un recorregut urbà colindant entre Alaquàs i Aldaia sobre superfície d’asfalt. L’eixida i meta estaran ubicades al carrer Ricardo Fuster Fuster d’Aldaia. Es donarà per finalitzada als 60 minuts de l’inici de la prova. En la cursa podran participar totes les dones que ho desitgen sense distinció d’edat. Cal destacar que les dones menors de 14 anys hauran d’anar acompanyades d’una persona major d’edat o portar una autorització signada per la família.

La prova comptarà amb l’assistència sanitària de dues ambulàncies, un metge i dues ATS que estaran en dos punts diferents del recorregut. Per descomptat, estaran també presents els cossos de Policia Local d’Alaquàs i d’Aldaia per tal de garantir la seguretat de les persones que participen i el control del trànsit. Cal destacar que el recorregut de la carrera estarà totalment tancat al trànsit rodat durant la seua celebració, amb excepció dels vehicles autoritzats de seguretat.

Totes les persones que participen seran obsequiades amb una bossa de corredora i hi haurà trofeus a les tres millors classificades en cadascuna de les categories: mare i filla que entren juntes a meta, junior fins als 17 anys, sénior de 18 40 anys, veterana A de 40 a 50 anys, veterana B per a majors de 50 anys i especial per a persones amb diversitat funcional. La inscripció es pot realitzar ja de manera telemàtica a través de la pàgina [www.cronorunner.com](http://www.cronorunner.com/) i té un cost simbòlic de 5 euros.